Document ID: 31996D0284

KOMISSION PÄÄTÖS,
tehty 12 päivänä huhtikuuta 1996,
niiden toimenpiteiden luettelosta, joihin neuvoston asetusta (ETY) N:o 4045/89 ei sovelleta (96/284/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maatalouden ohjaus- ja tukirahaston tukiosaston rahoitusjärjestelmään kuuluviin toimenpiteisiin kohdistuvista jäsenvaltioiden suorittamista tarkastuksista ja direktiivin 77/435/ETY kumoamisesta 21 päivänä joulukuuta 1989 annetun neuvoston asetuksen (ETY) N:o 4045/89 (1), sellaisena kuin se on viimeksi muutettuna asetuksella (EY) N:o 3235/94 (2), ja erityisesti sen 1 artiklan 4 kohdan,
sekä katsoo, että
asetuksen (ETY) N:o 4045/89 1 artiklan 4 kohdassa säädetään erityisesti luettelon laatimisesta niistä toimenpiteistä, joihin asetusta ei sovelleta; on tarkoituksenmukaista sisällyttää tällaiseen luetteloon ne toimenpiteet, jotka eivät luonteensa vuoksi sovellu kaupallisten asiakirjojen tarkastuksina tehtäviin jälkitarkastuksiin, ja
tässä päätöksessä määrätyt toimenpiteet ovat rahastokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Neuvoston asetuksessa (ETY) N:o 4045/89 vahvistettua tarkastusjärjestelmää ei sovelleta tämän päätöksen liitteessä lueteltuihin toimenpiteisiin.
2 artikla
Tämä päätös on osoitettu kaikille jäsenvaltiolle.
Tehty Brysselissä 12 päivänä huhtikuuta 1996.

Labels: 2
4
15
6